Albatros klub

Vianočné sviatky plné pohody a pokoja, v novom roku 2026 veľa zdravia a šťastných kilometrov
2025-12-21 - 2026-01-06 | Albatrosklub, Tupeho 4, Bratislava, Slovakia, Slovakia (Slovak Republic)
Vianočné sviatky plné pohody a pokoja, v novom roku 2026 veľa zdravia a šťastných kilometrov
Vám praje Albatros klub

Výmenné stretnutie modelárov
2025-12-13 | Závodný klub Valčík, Podkolibská 1, Bratislava, Slovensko, Slovakia (Slovak Republic)
Zdravíme všetkých,
už túto sobotu 13. decembra 2025 sa koná posledné tohtoročné, predvianočné tradičné výmenné stretnutie modelárov a priateľov (nielen) modelovej železnice v Klube Valčík na Podkolibskej ulici č. 1 v Bratislave. Čas konania stretnutia 7.00 – 12.00. Základné občerstvenie bude zabezpečené už od rána, obmedzené parkovanie je vo dvore Klubu.
Ďalšie výmenné stretnutia v roku 2026 ešte nie sú určené, záujemcovia budú včas informovaní po Novom roku.
Tešíme sa na všetkých návštevníkov.
Za Klub železničných modelárov Bratislava, Záujmové združenie Dopravná nostalgia a ALBATROS klub Bratislava srdečne pozýva Richard Halfar.

Mikulášska jazda do Smoleníc pod názvom "Svetlo Noci Vianočnej"
2025-12-06 12:30 - 21:00 (Europe/Bratislava) | Smolenice, Továrenská 10 A, Smolenice, Slovakia (Slovak Republic)
Milí priatelia železničnej nostalgie!
Srdečne vás pozývame na “Mikulášsku jazdu do Smoleníc pod názvom Svetlo Noci Vianočnej.”

V sobotu 6. decembra 2025 vyrazíme na poludnie z Bratislavy hl.st. cez Kúty do Smoleníc, kde bude niekoľkohodinová prestávka na návštevu vianočného areálu Včeloviny, ktorý je od železničnej stanice vzdialený iba 2 km (cca 30 minút). Tu nás čaká prekrásne vianočne vyzdobený areál a súťaž v jedení koláčov. V súprave vlaku bude radený aj historický reštauračný vozeň s ponukou čerstvých jedál a vianočných nápojov. Zabezpečený bude aj predaj propagačných materiálov. Trasa vlaku: Bratislava hl.st. – Kúty – Smolenice – Trnava – Pezinok – Bratislava hl.st.
Fotky z minulého ročníka akcie Svetlo Noci Vianočnej nájdete tu: Včelovina

V čele vlaku sa budú striedať rušne T478.1201 Cecaňa, 754.071 Okuliarnik a ES 499.0001 Dvojprúdovka.
V cene miestenky je okrem samotnej jazdy zahrnuté aj vstupné do areálu, mikulášsky balíček pre deti, lístok do tomboly a ceny do súťaží.
PREDAJ MIESTENIEK KONČÍ VO ŠTVRTOK 4. DECEMBRA O 10:00.
– dospelý: 60,- eur,
– dieťa 0 – 15 rokov: 30,- eur,
– ŤZP a starobný dôchodca: 20,- eur.

Mikulášska jazda sa bude konať za každého počasia v sobotu 6. decembra 2025 !
Cestovný poriadok je potrebné si skontrolovať deň pred jazdou na stránke https://www.albatrosklub.sk. Vo vlaku budete mať zabezpečené miesta na Vaše meno. Cestovné lístky – miestenky si vyzdvihnete ráno na nástupišti pri našom vlaku od personálu Albatros klubu.
Počet miest je obmedzený pre veľký záujem o návštevu areálu Včeloviny. Zakúpené cestovné lístky nie je možné vrátiť, ale je možné zabezpečiť si náhradníkov. V prípade nevyužitia služby sa cestovné nevracia. V prípade nepredvídaných okolností, ako aj pri poruche hnacieho vozidla, môže byť rušeň nahradený iným hnacím vozidlom. Zmena zloženia súpravy mimoriadneho vlaku z organizačných alebo technických príčin je vyhradená!
Vo vlaku je potrebné dodržiavať a rešpektovať pokyny organizátora a sprevádzajúceho personálu. Účasť na podujatí je na vlastnú zodpovednosť.
CESTOVNÝ PORIADOK

dopravňa
Príchod
Odchod

Bratislava hl.st.

12:54

Kúty
13:59
14:10

Smolenice
15:08
18:50

Trnava
19:14
19:22

Pezinok
19:44
19:56

Bratislava hl.st.
20:15

Výťažok z mimoriadnej jazdy bude použitý na dokončenie opravy parného rušňa 498.104 Albatros.
Tešíme sa na vás a ďakujeme za vašu účasť!

Novembrové výmenné stretnutie modelárov
2025-11-15 07:00 - 12:00 | Závodný klub Valčík, Podkolibská 1, Bratislava, Slovensko, Slovakia (Slovak Republic)
Pozývame vás v sobotu 15. novembra 2025 na ďalšie tradičné jesenné výmenné stretnutie modelárov a priateľov (nielen) modelovej železnice v Klube Valčík na Podkolibskej ulici č. 1 v Bratislave. Čas konania stretnutia 7.00 – 12.00. Základné občerstvenie bude zabezpečené už od rána, obmedzené parkovanie je vo dvore Klubu. Posledné tohtoročné, predvianočné výmenné stretnutie je predbežne naplánované na sobotu dňa 13. decembra 2025.
Tešíme sa na všetkých návštevníkov.
Za Klub železničných modelárov Bratislava, Záujmové združenie Dopravná nostalgia a ALBATROS klub Bratislava srdečne pozýva Richard Halfar

Mikulášska súťaž o voľné lístky na sezónu 2026
2025-11-03 - 2025-12-03 | Smolenice, Továrenská 10 A, Smolenice, Slovakia (Slovak Republic)
Albatros klub pripravil pre všetkých priateľov železničnej nostalgie súťaž o voľné lístky na jazdy v sezóne 2026.
Ako na to?
Prihláste sa na odber noviniek na stránke www.albatrosklub.sk a zakúpte si lístok na tohtoročnú Mikulášsku jazdu do Smoleníc.
Výherca získa poukaz v hodnote všetkých ním zakúpených lístkov na Mikulášsku jazdu do Smoleníc. Hodnotu poukazu bude môcť použiť na ľubovoľné jazdy Albatros klubu v roku 2026.
Výhercu vyžrebuje Mikuláš počas návštevy areálu Včeloviny. Do žrebovania budú zaradení všetci prihlásení k odberu noviniek a úhradou lístka na Mikulášsku jazdu do Smoleníc do 3. decembra 2025.
Trvanie súťaže: 3. 11. – 3. 12. 2025.

Výmenné stretnutie modelárov
2025-10-25 07:00 - 12:00 | Závodný klub Valčík, Podkolibská 1, Bratislava, Slovensko, Slovakia (Slovak Republic)
V sobotu 25. októbra 2025 sa koná ďalšie tradičné jesenné výmenné stretnutie modelárov a priateľov (nielen) modelovej železnice v Klube Valčík na Podkolibskej ulici č. 1 v Bratislave. Čas konania stretnutia 7.00 – 11.30. Základné občerstvenie bude zabezpečené už od rána, obmedzené parkovanie je vo dvore Klubu. Nasledujúce výmenné stretnutie je predbežne naplánované na sobotu dňa 15. novembra 2025. Tešíme sa na všetkých návštevníkov. Za Klub železničných modelárov Bratislava, Záujmové združenie Dopravná nostalgia a ALBATROS klub Bratislava srdečne pozýva Richard Halfar

Retro jazda s dvojprúdovkou - akcia sa z technických dôvodov presúva na rok 2026
2025-10-25 06:00 - 18:00 | Albatrosklub, Tupeho 4, Bratislava, Slovakia, Slovakia (Slovak Republic)
Retro jazda s dvojprúdovkou
Termín: akcia sa z technických dôvodov presúva na rok 2026
Pozývame vás na celodenný výlet – mimoriadnu jazdu vlakom z Bratislavy
Plán jazdy: upresníme
Cena výletu: upresníme
Objednávanie bude spustené po schválení termínu organizátormi.

Cecaňou na Lesnú železnicu Kemence v Maďarsku
2025-10-12 06:50 - 19:00 | Kemence, Kemence, Hungary
Pozývame vás na celodenný výlet – mimoriadnu jazdu vlakom z Bratislavy do stanice Šahy, odkiaľ sa autobusom odvezieme do obce Kemence v Maďarsku, kde má svoje depo Lesná železnica Kemence. Ide o 600 mm úzkorozchodnú železnicu, ktorú dobrovoľníci prevádzkujú na 4 km úseku trate Kemence – Feketevölgy a späť. V cene výletu je prehliadka depa a areálu Lesnej železnice, opekačka priamo v depe a samozrejme jazda lesnou železnicou. Počas jazdy vlakom z Bratislavy do Šiah a späť bude prebiehať tombola, súťaž v kreslení a tradičný kvíz. Cestujúci si budú môcť priamo vo vlaku zakúpiť “opekačkové balíčky” (špekačka, chlieb, cibuľa, horčica), ražne budú k dispozícii na zapožičanie.
Termín: 12. október 2025
Cena výletu:
– dospelý: 50,- eur
– dieťa (0r – 3r) bez nároku na miesto: bezplatne
– dieťa (4r – 15r) a ŤZP: 30,- eur

Cestovný poriadok – cestujúci je povinný skontrolovať si správnosť CP v posledný pracovný deň pred jazdou (10.10.2025). Odporúčame cestujúcim byť pri vlaku minimálne 15 minút pred plánovaným odchodom!

DOPRAVŇA
PRÍCHOD
ODCHOD
PRÍCHOD
ODCHOD

Bratislava hl. st.

6:50
18:45

Senec
7:18
7:20
18:17
18:18

Galanta
7:41
7:43
18:00
18:01

Šaľa
7:55
7:57
17:51
17:52

Nové Zámky
8:19
8:21

Šahy
10:30

15:17

Zakúpenie lístkov cez nasledujúci odkaz:
Rezervácie miest možné od stredy 13. augusta 2025 cez rezervačný systém.
V prípade nevyužitia služby sa cestovné nevracia. Službu je možné poskytnúť ďalšiemu cestujúcemu.
Tešíme sa na vás. Tím ALBATROS klub.
Krátke video z múzea Lesnej železnice

História Lesnej železnice
Výstavbu 12,7 km úzkorozchodnej železnice, ktorej majiteľom bolo ostrihomské arcibiskupstvo, začala v roku 1910 firma Wolfner-Schanzner és fiai, ktorá realizovala aj výstavbu lesnej železnice v pohorí v Nagybörzsöny. Doprava na trati bola zabezpečená konskou trakciou, plne naložené vozy išli do Kemeniec samospádom. V nasledujúcich rokoch pribúdalo množstvo odbočiek s celkovou dĺžkou trate 35,6 km. Nakoľko však boli svahy v niektorých údoliach natoľko strmé, že na vyšších výškových úrovniach vznikali samostatné trate, drevo sa z nich jednoducho zhadzovalo k „hlavnej“ trati.
Po druhej svetovej vojne došlo nie len k zoštátneniu železnice, ale aj k zosilneniu zvršku a nasadeniu motorových rušňov. Hoci výkony začala postupne preberať automobilová doprava, kvôli zlému stavu ciest sa zamestnanci stále prepravovali po železnici. Začiatkom 80. rokov už existovala iba hlavná trať z Kemence do Hajagos na ktorej prebiehala preprava zamestnancov i turistov. Aj napriek zrušeniu zamestnaneckých vlakov v roku 1992, k fyzickému zrušeniu lesnej železnice nedošlo. Postihli ju však katastrofálne povodne, ktoré spôsobili, že stanica Hamuház sa ocitla pod 10 – 20 cm silnou vrstvou bahna a kamenia. Povodeň v roku 1999 zase odniesla väčšinu zostávajúcej trate. K jej zrušeniu našťastie ani tento krát nedošlo a lesnej železnici začalo svitať na lepšie časy. Od lesného závodu ju prevzal Kruh priateľov úzkorozchodiek s myšlienkou zriadenia múzea a obnovy časti železničnej trate.
V súčasnosti jazdia vlaky na konečnú zastávku Feketevölgy, kde vznikla nová dvojkoľajná výhybňa s kusou koľajou. Za dnešnou konečnou stanicou a korytom potoka, ktorý túto trať prerušil, ešte železnica niekoľko metrov pokračuje a v minulosti na nej fungovala ostrovná prevádzka s malým rušňom.
V areáli depa Kemence postupne vzniklo najväčšie múzeum priemyslových vozidiel s rozchodom 600 mm v Maďarsku v ktorom nájdete viac než 100 kusov vozidiel, vrátane akumulátorových rušňov. Aj keď na železničke parné rušne nikdy nejazdili, v múzeu nájdete najstarší rušeň svojho typu v Maďarsku – TRIGLAV V.356-301 z roku 1902. Areál depa sa nachádza cca 1 km od hlavnej cesty a autobusovej zastávky v obci Kemence.

Výmenné stretnutie modelárov
2025-09-27 07:00 - 11:30 | Závodný klub Valčík, Podkolibská 1, Bratislava, Slovensko, Slovakia (Slovak Republic)
Pozdravujeme všetkých a pozývame vás v sobotu 27. septembra 2025 na prvé poprázdninové výmenné stretnutie modelárov a priateľov (nielen) modelovej železnice v Klube Valčík na Podkolibskej ulici č. 1 v Bratislave. Čas konania stretnutia 7.00 – 11.30. Základné občerstvenie bude zabezpečené už od rána, obmedzené parkovanie je vo dvore Klubu. Ďalšie výmenné stretnutie je predbežne naplánované na sobotu dňa 25. októbra 2025. Tešíme sa na všetkých návštevníkov.
Za Klub železničných modelárov Bratislava, Záujmové združenie Dopravná nostalgia a ALBATROS klub Bratislava srdečne pozýva Richard Halfar (mohal@atlas.sk).

Festival parních lokomotiv 2025, DEPO BENEŠOV U PRAHY
2025-09-25 08:00 - 2025-09-29 17:00 | Benesov, Konopišťská 395/395, Benešov, Czech Republic
Festival parních lokomotiv 2025
DEPO BENEŠOV U PRAHY

Cecaňou za krásami Slovenska
2025-08-07 21:00 - 2025-08-10 21:30 | presov, Presov, Slovakia (Slovak Republic)
ĎAKUJEME VŠETKÝM – SME VYPREDANÝ!
Pripravujeme pre vás výlet historickým vlakom za krásami východného Slovenska – jazda začne vo štvrtok 7. 8. 2025 v nočných hodinách a skončí v nedeľu 10. 8. 2025. V čele mimoriadneho vlaku sa môžu striedať rušne T478.1201 Cecaňa, 754 071-9 Okuliarnik a ES499.0001 Dvojprúdovka.
Cestovný poriadok – informačný:
7. 8. 2025 R31697 Bratislava hl.st. – Prešov
Bratislava 22:05 – Pezinok 22:23 – Piešťany 23:14 – Spišská Nová Ves – 3:10 – Kysak 4:08 – Prešov 5:07
8. 8. 2025 R31699 Prešov – Humenné
Prešov 14:47 – Košice 15:25 – Slanec 15:55 – 19:00 – Trebišov 19:23 – Vranov nad Topľou 20:35 – Humenné 21:17
10. 8. 2025 R31700 Humenné – Slovenské Nové Mesto
Humenné 6:22 – Vranov nad Topľou 6:50 – Trebišov – Slovenské Nové Mesto 9:05
10. 8. 2025 R31702 Slovenské Nové Mesto – Bratislava hl.st.
Slovenské Nové Mesto 12:55 – Ruskov 13:30 – Košice 13:54 – Malá Lodina 14:21 – Spišská Nová Ves 15:15 – Liptovská Teplá 16:56 – Vrútky 17:51 – Žilina 18:19 – Bytča 18:40 – Nové Mesto nad Váhom 20:08 – Piešťany 20:26 – Pezinok 21:33 – Bratislava hl.st. 21:53.
Štvrtok 7. 8. 2025: 22:05 odchod z Bratislavy.
Piatok 8. 8. 2025: – Prešov a prehliadka Solivaru, Slovenské opálové bane, návšteva hradu Slanec, nocovanie v Humennom.
Sobota 9. 8. 2025: výlet autobusom do Novej Sedlice kde sa nachádza domček Deduška Večerníčka. V obci Ulič si pozrieme mini galériu drevených kostolíkov. V Humennom navštívime Vihorlatské múzeum a Skanzen a určite bude priestor na návštevu kúpaliska.
Nedeľa 10. 8. 2025: Presun do Slovenského Nového Mesta, odkiaľ sa vyberieme na návštevu Zemplén Kaland Park . A potom už cesta naprieč Slovenskom späť do Bratislavy.
Cecaňou za krásami Východného Slovenska
Termín akcie: 7. – 10. august 2025
Rezervácie miest: albatrosklub@albatrosklub.sk – uveďte meno, priezvisko, telefónne číslo a počet osôb
Počet miest je obmedzený.
Počet miest v kupé: 4
V súprave vlaku je radený reštauračný vozeň, lôžkové vozne s otváracími oknami a el. zásuvkami, prezidentský vozeň.
Strava: polpenzia
Cena: 325,- eur/osoba, cena za kupé: 1200,- eur.
V cene je doprava vlakom, ubytovanie v uzamykateľnom kupé, strava, káva a čaj počas jazdy v neobmedzenom množstve.
Tešíme sa na vás!
Tím ALBATROS klub
AKTUALIZÁCIA: 6. 8. 2025

Cecaňou do Hoštic u Volyně 2025
2025-07-03 08:00 - 2025-07-06 21:00 | Hoštice u Volyně, Hoštice u Volyně, Czech Republic
Pripravujeme pre vás štvordňový výlet historickým vlakom z Bratislavy do svetoznámej obce Hoštice u Volyně, kde sa natáčala trilógia Slunce, seno, jahody – a pár facek – erotika.
ALBATROS klub už po šiestykrát organizuje tento nezabudnuteľný výlet vlakom naprieč Českou republikou, no zakaždým inou cestou s inými pobytmi a zaujímavosťami.
V čele vlaku sa vystriedajú rušne: T478.1201 Cecaňa, 754.071 Okuliarnik a ES499.0001 Aristokratka – všetky z Albatros klubu.
VIDEO Z JAZDY DO HOŠTIC U VOLYNĚ 2024
Cecaňou do Hoštic u Volyně

Predbežný cestovný poriadok
3. 7. 2025 – štvrtok

dopravňa
príchod
odchod

Bratislava hl. st.

11:45

Skalica na Slovensku

Veselí nad Moravou

Brno dolní nádraží
16:42
21:35

Havlíčkúv Brod
23:22
23:40

Jihlava
0:06

4. – 5. 7. 2025 – piatok a sobota

dopravňa
príchod
odchod

Jihlava

23:35

České Budějovice os. n.
5:03
5:33

Protivín
6:07
6:12

Strakonice
6:33
7:23

Hoštice u Volyně
7:38
8:08

Vimperk
8:54

6. 7. 2025 – nedeľa

dopravňa
príchod
odchod

Vimperk

5:30

Strakonice
6:30
7:35

České Budějovice os. n.
8:30
9:10

Praha – Zahradní Město
11:30
11:40

Praha – Vysočany
11:55
12:00

Světlá nad Sázavou
13:59
14:04

Brno – Královo Pole
15:52
15:55

Kyjov
17:04
17:21

Veselí nad Moravou
17:42
18:02

Skalica na Slovensku
18:28
18:43

Kúty
19:16
19:26

Bratislava hl. st.
20:21

Cestovný poriadok je orientačný a môže sa meniť!

PROGRAM:

štvrtok 3.7.2025, 11:45: Tohtoročná jazda pôjde z Bratislavy cez Veselí nad Moravou do Brna, kde navštívime zaujímavú časť Brněnského podzemia , inú ako doposiaľ.
piatok 4.7.2025: Nocou sa presunieme do Jihlavy, kde počas celodenného pobytu bude čas na návštevu ZOO, podzemia, kúpaliska, Jihlavského pivovaru či iných historických pamiatok.
sobota 5.7.2025: Ráno nás čaká návšteva obce Hoštice u Volyně. Nebude chýbať prehliadka obce s komentárom od samotného režiséra pána Zdeňka Trošku. Po prehliadke sa pôjdeme okúpať do obce Volyně, alebo do Vimperku, kde budeme mať založený náš základný tábor. Vo Vimperku je možné navštíviť aj zámok a železničné múzeum v stanici. Večer nebude chýbať opekačka a tradičná oldies party.
nedeľa 6.7.2025: oddychová jazda z Vimperku do Bratislavy (tombola, Bingo, súťažný kvíz).

Termín akcie: 3.-6. júl 2025
Rezervácie miest: albatrosklub@albatrosklub.sk – uveďte meno, priezvisko, telefónne číslo a počet osôb.
Počet miest je obmedzený.
Počet miest v kupé: 4
V súprave vlaku je radený reštauračný vozeň, lôžkové vozne s otváracími oknami, prezidentský vozeň.
Strava: polpenzia
Cena: 325,- eur/osoba, cena za kupé: 1200,- eur.
V cene je doprava vlakom, ubytovanie v uzamykateľnom kupé, strava (3x polpenzia, 1x plná penzia), káva a čaj počas jazdy v neobmedzenom množstve.
Vo vozňoch je počas jazdy k dispozícii gravitačné WC a umyváreň. Sprcha je zabezpečená v stanici Vimperk. Je dobré využiť možnosť okúpania sa na kúpalisku v Jihlave a vo Volyni či vo Vimperku.
Tešíme sa na vás!
Tím ALBATROS klub
AKTUALIZÁCIA: 20. 6. 2025

Rendez 2025
2025-06-12 08:00 - 2025-06-15 17:00 | Rendez, Bratislava Rendez
RENDEZ 2025
Celoslovensky zraz historických železničných vozidiel, ktorý verejnosť pozná skôr pod názvom Rendez. 25. ročník tohoto podujatia – Rendez 2025 – sa uskutoční v dňoch 14. a 15. júna 2025 v areáli starého rušňového depa Bratislava východ na Rušňovej ulici v mestskej časti Bratislava-Rača.
Details -> https://www.zeleznicnemuzeum.sk/stranka/rendez-2025/?

MDD jazda za Vílou Dudinkou a liečivou vodou dudinských prameňov
2025-05-31 08:00 - 17:00 | Slovensko
Pre tohtoročnú tradičnú MDD jazdu ALBATROS klubu sme sa rozhodli pre krásne prostredie kúpeľného mesta Dudince. Neďaleko od železničnej zastávky Dudince, kam nás náš mimoriadny vlak zavezie, sa nachádza kúpeľný park a v ňom kúpalisko Dudinka s liečivou minerálnou vodou. Celodenný výlet je vhodný pre rodiny s deťmi, no liečivej vode sa potešia aj dedko s babkou. Počas jazdy z Bratislavy cez Šahy do Dudiniec nebude chýbať tombola, súťaže a tradičný kvíz.
V súprave vlaku bude aj reštauračný vozeň s vynikajúcim občerstvením a čapovanými nápojmi.
V čele vlaku sa môžu vystriedať rušne T478.1201 Cecaňa, 754.071 Okuliarnik, ES499.0001 Aristokratka a iné (v prípade nepriaznivej situácie na trase).
Odporúčame si so sebou vziať deku, pre deti je možné si do vlaku vziať odrážadlá, korčule či kolobežky – NIE elektrokolobežky!
Cena miesteniek:
– dieťa 0 – 3 rokov bez nároku na miesto: bezplatne
– dieťa do 15 rokov: 30,- eur
– dôchodca a ŤZP: 40,- eur
– dospelý: 50,- eur
Cestovný poriadok: odchod z Bratislavy o 6:55, Šaľa 7:45, Štúrovo 8:51 – bez možnosti nástupu a výstupu cestujúcich, Šahy 10:21, Dudince 10:56 a späť z Dudiniec o 14:41, Šahy 15:17, Štúrovo 16:47, Šaľa 17:55 a v Bratislave sme o 18:48.
Rezervácie miest: albatrosklub@albatrosklub.sk – uveďte meno, priezvisko, telefónne číslo kontaktnej osoby a počet osôb (deti – ŤZP alebo dôchodci – dospelí).
Liečivá voda
Dudinská minerálna voda patrí medzi najvzácnejšie vody na svete. Naša “prdľavka” – ako ju zvyčajne domáci Dudinčania nazývajú, je vysoko mineralizovaná liečivá voda. Ojedinelá kombinácia oxidu uhličitého a sulfánu umožňuje liečbu rôznych ochorení súčasne. Vodu podobného zloženia nájdete v Európe už len vo Vichy (Francúzsko).
Kam v okolí?
Určite sa oplatí pozrieť v blízkom okolí Rímske kúpele. Ide o akési kamenné travertínové vane, ktoré si mnohí spájajú s Rímskou ríšou. Zachovalo sa celkovo 32 takýchto vaní a s najväčšou pravdepodobnosťou ich nevytvorili Rimania, ale tunajší obyvatelia na prelome 19. a 20. storočia.
Viac zaujímavostí v okolí nájdete tu: zaujímavosti Dudince
Tešíme sa na vás. Tím ALBATROS klub.
MDD jazda Albatros klub
AKTUALIZÁCIA: 30.5.2025

Cecaňou na Rušňoparádu do Košíc
2025-05-08 08:00 - 2025-05-12 17:00 | Kosice, Kosice, Slovakia (Slovak Republic)
ALBATROS klub pri RD Bratislava hlavné Vás pozýva na akciu Cecaňou na Rušňoparádu do Košíc.

Jazda mimoriadneho vlaku ťahaného historickým motorovým rušňom T478.1201 Cecaňa sa bude konať vo štvrtok 8. mája 2025 a povedie z Bratislavy cez Vrútky a Martin do Lučenca, kde bude súprava vlaku odstavená do ďalšieho dňa.
Po príchode do stanice Lučenec bude priestor na návštevu Synagógy, termálneho kúpaliska v Rapovciach, alebo zámku či strážneho domčeka v Haliči.
Odchod vlaku vo štvrtok 8. mája 2025 zo stanice Bratislava hlavná stanica bude o 8:00, príchod do stanice Vrútky o 12:00, odchod o 13:00. Príchod do stanice Lučenec bude o 16:25.
Súprava vlaku: Aristokratka ES499.0001 (po Vrútky), Cecaňa T478.1201, modelári z Komárna, Salon, Bai, WRa, 2x BAc a Okuliarnik 754.071.
V piatok 9. mája 2025 bude vlak pokračovať cez Rožňavu do Košíc.
Odchod vlaku v piatok 9. mája 2025 zo stanice Lučenec bude o 10:20. Príchod do stanice Betliar bude o 13:30 a odchod o 16:45. Príchod do stanice Košice bude o 18:18.
V Betliari je k dispozícii Kaštieľ Betliar a sídlo Andrássyovcov.
Spiatočná jazda sa bude konať v pondelok 12. mája 2025 z Košíc cez Vrútky do Bratislavy.
Odchod vlaku z Košíc v pondelok 12. mája 2025 bude o 5:15. Príchod do stanice Vrútky bude o 8:58 a odchod o 9:30. Príchod do stanice Bratislava hlavná stanica bude o 13:47.
V súprave vlaku bude zaradený prezidentský vozeň Salon, historický reštauračný vozeň WR a ležadlové vozne Bc.
Ubytovanie (štvrtok – piatok) je zabezpečené v ležadlových vozňoch Bc. Ubytovanie počas Rušňoparády nie je zabezpečené.
Cenník:
Cena miestenky (štvrtok, piatok) jednosmerná BA – KE : 100 EUR (v cene je zahrnuté ubytovanie + polpenzia).
Cena miestenky v pondelok – jednosmerná KE – BA : 40 EUR.
Cena miestenky spiatočná BA – KE – BA : 120 EUR.
Objednávky:
Objednávky prijímame IBA e-mailom na adrese: albatrosklub@albatrosklub.sk. Nezabudnite uviesť meno, priezvisko, kontakt a počet osôb. Počas jazdy bude k dispozícii reštauračný vozeň. Počet miest je obmedzený.
Odporúčame cestujúcim skontrolovať si odchod vlaku jeden deň vopred. V prípade nevyužitia služby sa cestovné nevracia. V prípade technických príčin môže byť akcia zrušená s vrátením cestovného, alebo môže byť hnacie vozidlo nahradené iným. Výťažok z cestovného a propagačných materiálov bude použitý na udržiavanie prevádzkyschopného stavu parného rušňa 498.104 Albatros.
Bližšie informácie o akcii nájdete na www.albatrosklub.sk, tel. po 15:00: 0907 244 150.

Aktualizácia: 7.5.2025

Deň otvorených dverí v depe Bratislava hlavné
2025-04-26 09:00 - 17:00 | Albatrosklub, Tupeho 4, Bratislava, Slovakia, Slovakia (Slovak Republic)
Pozývame vás na Deň otvorených dverí v depe Bratislava hlavné. Priamo do depa vás odvezie kyvadlová doprava z bratislavskej Hlavnej stanice s prvým odchodom o 9:05 a potom každú hodinu.

Môžete sa tešiť na:
– výstavu moderných a historických rušňov,
– vozenie na stanovišti rušňovodiča,
– prezentáciu rušňov na točni,
– občerstvenie v historickom reštauračnom vozni Albatros klubu,
– prezentáciu dobrovoľníkov a klubov, predaj suvenírov,
– prezentáciu pracovných pozícií a možnosť odovzdať životopis priamo na mieste.

Deň otvorených dverí depa Bratislava hlavné
